Ritratt: Miguela Xuereb .td_uid_2_611b4544d7e26_rand.td-a-rec-img{text-align:left}.td_uid_2_611b4544d7e26_rand.td-a-rec-img img{margin:0 auto 0 0} Anzjan ġarrab ġrieħi gravi meta waqa' ġo bir f'għalqa fil-limiti ta' Ħaż-Żebbuġ dalgħodu. Kien għal xi 12pm li l-Pulizija ġiet infurmata li hemm bżonn l-għajnuna tagħha fi Triq tal-Ħandaq, għax persuna waqgħet ġo bir. Fuq il-post issejħu l-membri tad-Dipartiment tal-Protezzjoni Ċivili u wara li tellgħu lir-raġel mill-bir, huwa ngħata l-assistenza minn tim mediku. Ir-raġel ta' 75 sena minn Ħal Qormi ttieħed l-Isptar Mater Dei b'ambulanza, fejn aktar tard ġie ċċertifikat li sofra ġrieħi gravi.